Indbrudstyv hos Sonofon i Nørresundby glemte at der var faldet sne. Politiet fulgte fodsporene direkte til tyven.

En ung indbrudstyv havde ikke tænkt sig godt om, da han i nat begik indbrud hos Sonofon i Nørresundby. I hvert fald havde han overset, at hans fodspor i sneen kunne følges direkte fra Sonofon til den lejlighed i Nørresundby, hvor tyven opholdt sig. Her blev den 24-årige mand anholdt, og han blev løsladt efter afhøring. Men der venter et efterspil i retten.